Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 337

21. Az Egyezmény 29. cikkéhez (Sínpályához kötött jármûvek.) A 2. bekezdés helyébe a következõ rendelkezés lép: „Az Egyezmény II. Fejezetében meghatározott szabályoktól eltérõ különleges szabályok határozhatók meg a sínpályához kötött jármûveknek az úton való közlekedésére. Az ilyen szabályok azonban nem állhatnak ellentétben az Egyezmény 18. cikkének 7. bekezdésében foglalt rendelkezésekkel.” A cikk e bekezdést követõen a következõ rendelkezéssel egészül ki: „A mozgásban vagy álló helyzetben levõ, sínpályához kötött olyan jármûveket, amelyeknek a sínpályája az úttesten van elhelyezve, a forgalom irányának megfelelõ oldalon kell elõzni. Amennyiben a kikerülés és az elõzés a forgalom irányának megfelelõ oldalon a hely szûkös volta miatt nem hajtható végre, ezek a vezetési mûveletek végrehajthatók a forgalom irányával ellentétes oldalon is, feltéve, hogy ez a szembe jövõ úthasználók közlekedését nem zavarja vagy nem veszélyezteti. Az egyirányú forgalmú úttesteken a forgalom irányával ellentétes oldalon lehet elõzni, ha a forgalmi körülmények ezt indokolttá teszik.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes